ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 17/2560

เรื่อง  แบบและวิธีการแจ้งหรือเปลี่ยนแปลงข้อมูลกรรมการ

และผู้บริหารของบริษัท

(ฉบับที่ 4)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 57(6) แห่งพระราชบัญญัติหลักทรัพย์และตลาดหลักทรัพย์ พ.ศ. 2535  และข้อ 4 แห่งประกาศคณะกรรมการกํากับตลาดทุน ที่ ทจ. 19/2553 เรื่อง หลักเกณฑ์การแสดง  
ชื่อบุคคลในระบบข้อมูลรายชื่อกรรมการและผู้บริหารของบริษัทที่ออกหลักทรัพย์ ลงวันที่ 25 พฤษภาคม พ.ศ. 2553  สํานักงานออกประกาศไว้ดังต่อไปนี้


ข้อ ๑ ให้ยกเลิกความในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 23/2553  เรื่อง แบบและวิธีการแจ้งหรือเปลี่ยนแปลงข้อมูลกรรมการและผู้บริหารของบริษัท ลงวันที่ 15 มิถุนายน พ.ศ. 2553  และให้ใช้ความต่อไปนี้แทน

                   “ข้อ 1   ในประกาศนี้และในแบบตามประกาศนี้

                   “บริษัท”  หมายความว่า  บริษัทที่ขออนุญาตเสนอขายหลักทรัพย์ที่ออกใหม่หรือบริษัทที่ได้รับอนุญาตให้เสนอขายหลักทรัพย์ที่ออกใหม่ซึ่งยังคงมีหน้าที่จัดทําและส่งรายงานเกี่ยวกับฐานะการเงินและผลการดําเนินงานของบริษัทตามมาตรา 56 

“ประกาศว่าด้วยการกําหนดลักษณะขาดความน่าไว้วางใจ”  หมายความว่า  ประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะขาดความน่าไว้วางใจของกรรมการและผู้บริหารของบริษัท”


ข้อ ๒ ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 23/2553  เรื่อง แบบและวิธีการแจ้งหรือเปลี่ยนแปลงข้อมูลกรรมการและผู้บริหารของบริษัท ลงวันที่ 15 มิถุนายน พ.ศ. 2553  ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 43/2558  เรื่อง แบบและวิธีการแจ้งหรือเปลี่ยนแปลงข้อมูลกรรมการและผู้บริหารของบริษัท (ฉบับที่ 2) ลงวันที่ 10 กรกฎาคม พ.ศ. 2558  และให้ใช้ความต่อไปนี้แทน

“ข้อ 3   เมื่อบริษัทได้ยื่นเอกสารหลักฐานตามข้อ 2 สํานักงานจะดําเนินการอย่างใดอย่างหนึ่งดังต่อไปนี้ ภายในเจ็ดวันทําการนับแต่วันที่สํานักงานได้รับเอกสารหลักฐานที่ถูกต้องและครบถ้วน 

(1)  แสดงชื่อกรรมการหรือผู้บริหารแต่ละรายในระบบข้อมูลรายชื่อกรรมการและผู้บริหารของบริษัทที่ออกหลักทรัพย์

(2)  แจ้งปฏิเสธการแสดงรายชื่อในระบบข้อมูลรายชื่อกรรมการและผู้บริหารของบริษัทที่ออกหลักทรัพย์ในกรณีที่ปรากฏข้อเท็จจริงว่าบุคคลดังกล่าวมีลักษณะขาดความน่าไว้วางใจตามประกาศว่าด้วยการกําหนดลักษณะขาดความน่าไว้วางใจ”


ข้อ ๓ ให้ยกเลิกความในข้อ 6 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 23/2553  เรื่อง แบบและวิธีการแจ้งหรือเปลี่ยนแปลงข้อมูลกรรมการและผู้บริหารของบริษัท ลงวันที่ 15 มิถุนายน พ.ศ. 2553  และให้ใช้ความต่อไปนี้แทน

“ข้อ 6   เมื่อปรากฏข้อเท็จจริงต่อบริษัทที่ได้รับอนุญาตให้เสนอขายหลักทรัพย์ที่ออกใหม่ซึ่งยังคงมีหน้าที่จัดทําและส่งรายงานเกี่ยวกับฐานะการเงินและผลการดําเนินงานของบริษัทตามมาตรา 56 ว่ากรรมการหรือผู้บริหารของบริษัทมีลักษณะขาดความน่าไว้วางใจตามที่กําหนดไว้ในประกาศว่าด้วยการกําหนดลักษณะขาดความน่าไว้วางใจ ให้บริษัทดังกล่าวรายงานการมีลักษณะขาดความน่าไว้วางใจดังกล่าวโดยไม่ชักช้า แต่ไม่รวมกรณีที่สํานักงานได้แจ้งต่อบริษัทเมื่อปรากฏข้อเท็จจริงนั้นแล้ว  ทั้งนี้ การรายงานดังกล่าวให้เป็นไปตามแบบ 57-E1 ที่จัดไว้บนเว็บไซต์ของสํานักงาน”


ข้อ ๔ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2560 เป็นต้นไป


ผู้มีอํานาจลงนาม - ประกาศ  ณ วันที่  21 กุมภาพันธ์ พ.ศ. 2560                                              

 

                                                                        

            
(นายรพี  สุจริตกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์